**PROJEKTS**

Pielikums

Ogres novada pašvaldības domes

30.05.2024. sēdes lēmumam

(protokols Nr.8; 49.)

*Ar Ogres novada pašvaldības domes 27.06.2024. sēdes lēmuma (protokols Nr.10; 15.) precizējumiem*

**PĀRVALDES UZDEVUMU DELEĢĒŠANAS LĪGUMS**

**Par Ogres novada augstas detalizācijas topogrāfiskās informācijas datubāzes izveidošanu un uzturēšanu**

*Dokumenta datums ir tā*

*elektroniskās parakstīšanas datums*

**Ogres novada pašvaldība**, reģistrācijas Nr. 90000024455, tās domes priekšsēdētāja Egila Helmaņa personā, kurš rīkojas, saskaņā ar Ogres novada pašvaldības 2021. gada 1. jūlija saistošajiem noteikumiem Nr. 12/2021 “Ogres novada pašvaldības nolikums” un Pašvaldību likumu (turpmāk – **Pašvaldība**), no vienas puses, un

**\_\_\_\_\_\_\_\_\_\_\_\_\_\_\_\_\_\_** (turpmāk – \_\_\_\_\_\_), reģistrācijas Nr. \_\_\_\_\_\_\_\_, tās \_\_\_\_\_\_\_\_\_\_\_\_\_ personā, kura/š darbojas uz \_\_\_\_\_\_\_\_\_\_\_\_\_\_\_\_\_\_\_\_ pamata (turpmāk – **Pilnvarotā persona**), no otras puses, abas kopā turpmāk sauktas Puses vai atsevišķi - Puse, pamatojoties uz:

1) Ģeotelpiskās informācijas likuma 13. panta sesto un septīto daļu;

2) Valsts pārvaldes iekārtas likuma 40. panta pirmo un otro daļu;

3) Ogres novada pašvaldības domes 2024. gada 30. maija lēmumu “Par pārvaldes uzdevumu deleģēšanu sabiedrībai ar ierobežotu atbildību “MĒRNIECĪBAS DATU CENTRS”” (sēdes protokols Nr.8;49.), un

 ņemot vērā, ka Pašvaldības funkcijās ietilpstošo pārvaldes uzdevumu deleģēšanas mērķis ir nodrošināt kvalitatīvu, stabilu un efektīvu Pašvaldības funkciju izpildi, noslēdz šādu deleģēšanas līgumu (turpmāk – Līgums):

1. **Līguma priekšmets**
	1. Pašvaldība deleģē un Pilnvarotā persona apņemas izveidot un uzturēt augstas detalizācijas topogrāfiskās informācijas datubāzi par Ogres novada administratīvo teritoriju, atbilstoši Ministru kabineta noteiktajai augstas detalizācijas topogrāfiskās informācijas specifikācijai (turpmāk – **ADTI datubāze**), veikt iesniegtās informācijas pārbaudi un nodrošināt ADTI datubāzes sadarbspēju ar centrālo datubāzi Ministru kabineta noteiktajā kārtībā (turpmāk – **Pārvaldes uzdevums**).
	2. Pilnvarotā persona Pārvaldes uzdevumu veic par līdzekļiem, kas iegūti no deleģētā Pārvaldes uzdevuma ietvaros sniegtajiem pakalpojumiem.
2. **Pušu pienākumi**
	1. **Pašvaldībai ir pienākums:**
		1. 2 (divu) nedēļu laikā no Līguma parakstīšanas brīža, nodot Pilnvarotajai personai informāciju, kas nepieciešama Pārvaldes uzdevuma veikšanai;
		2. sadarboties ar Pilnvaroto personu pārvaldes uzdevu izpildē;
		3. savā darbā izmantot tikai tādu augstas detalizācijas topogrāfisko informāciju, kas ir reģistrēta Pilnvarotajai personai;
		4. informēt Pilnvaroto personu par grozījumiem, kas var ietekmēt Līguma izpildi.
	2. **Pilnvarotajai personai ir pienākums:**
		1. bez maksas sagatavot un izsniegt Pašvaldībai Būvju situācijas plānus;
		2. nodrošināt informācijas saņemšanu no Pašvaldības, izmantojot datņu pārsūtīšanas protokola File Transfer Protocol(turpmāk – FTP) serveri;
		3. Ministru kabineta noteiktajā kārtībā nodrošināt ADTI datubāzes sadarbspēju ar centrālo datubāzi;
		4. pēc augstas detalizācijas topogrāfiskās informācijas reģistrācijas nodrošināt tās ievietošanu ADTI datubāzē (2) divu darba dienu laikā;
		5. Līgumā noteiktajā kārtībā sniegt Pašvaldībai pārskatus un ziņojumus;
		6. nekavējoties ziņot Pašvaldībai par konstatētajām neatbilstībām ADTI datubāzē un tās novērst;
		7. reģistrējot mērniecībā sertificēto personu iesniegtos topogrāfiskos materiālus, apliecināt tos ar noteikta parauga elektronisko zīmogu un reģistrācijas numuru;
		8. pēc pieprasījuma sniegt privātpersonām informāciju no ADTI datubāzes, tai skaitā būvju situācijas plānus;
		9. nodrošināt korespondences saņemšanu Pilnvarotās personas juridiskajā adresē, par šo adresi vai tās maiņu informējot Pašvaldību;
		10. nodrošināt servisu Pašvaldības darbiniekiem pārlūkot un iegūt ADTI datus karšu pārlūkā <https://topografija.lv>.
3. **Pušu tiesības un atbildība**
	1. **Pašvaldībai ir tiesības:**
		1. netraucēti izmantot Pašvaldības vajadzībām ADTI datubāzi;
		2. pieprasīt un saņemt no Pilnvarotās personas, patiesu un saprotamu informāciju par Pārvaldes uzdevuma izpildi.
	2. **Pilnvarotajai personai ir tiesības:**
		1. sadarboties ar inženierizpētes darbu izpildītājiem un inženiertīklu ekspluatējošām organizācijām, kārtojot un uzturot ADTI datubāzi - izsniedzot attiecīgu reģistrācijas numuru iesniegtajiem un izsniegtajiem datiem;
		2. izmantot uzkrāto informāciju pakalpojumu nodrošināšanai un pakalpojumu uzlabošanai.
	3. Pilnvarotā persona ir atbildīga par Pārvaldes uzdevumu pienācīgu un savlaicīgu izpildi.
	4. Ja Pilnvarotā persona nevar nodrošināt pienācīgu un savlaicīgu Pārvaldes uzdevumu izpildi atbilstoši Līguma noteikumiem, Pilnvarotajai personai ir pienākums nekavējoties, bet ne vēlāk kā 3 (trīs) darba dienu laikā, par to rakstveidā informēt Pašvaldību.
4. **Pārvaldes uzdevumu izpildes kvalitātes novērtējuma kritēriji, pārskatu un ziņojumu sniegšanas kārtība un norēķinu kārtība**
	1. Pārvaldes uzdevumu izpildes kvalitāti Pašvaldība novērtē pēc šādiem kritērijiem:
		1. pakalpojumu saņēmēju rakstiski iesniegto un pamatoto sūdzību skaits;
		2. pakalpojumu saņēmēju apmierinātība Līguma izpildes laikā, vērtējot pēc Pašvaldības darbinieku un klientu aptaujām;
		3. Pārvaldes uzdevuma veikšanas un no tā izrietošo pakalpojumu sniegšanas pieejamības un funkcionalitātes uzlabojumi, vērtējot pēc Pilnvarotās personas sniegtās informācijas.
	2. Pilnvarotā persona sniedz Pašvaldībai ikmēneša skaitlisko rādītāju atskaiti par iepriekšējā mēnesī reģistrēto augstas detalizācijas topogrāfiskās informācijas darbu apjomiem līdz katra nākamā mēneša 20. (divdesmitajam) datumam, nosūtot to uz Pašvaldības elektroniskā pasta adresi – ogredome@ogresnovads.lv. Atskaitē norāda mērniecībā licencēto/ sertificēto personu, kas iesniegusi darbus, topogrāfisko darbu skaitu un atbilstošās platības, kā arī izpilduzmērījumu darbu skaitu un to garumus.
	3. Pilnvarotā persona reizi gadā līdz attiecīgā gada 31. maijam sniedz Pašvaldībai rakstveida atskaiti par Pārvaldes uzdevuma izpildi, kurā tiek ziņots par:
		1. statistiku par reģistrētajiem augstas detalizācijas topogrāfiskās informācijas darbiem Pašvaldības administratīvajā teritorijā, ievērojot Līguma 4.2. punktā minēto atskaitē iekļaujamo informāciju;
		2. Pārvaldes uzdevuma veikšanas un no tā izrietošo pakalpojumu sniegšanas nepārtrauktības nodrošināšanu;
		3. no pakalpojumu saņēmējiem saņemto sūdzību skaitu un to pamatotību;
		4. Pārvaldes uzdevuma veikšanas un no tā izrietošo pakalpojumu sniegšanas pieejamības un funkcionalitātes uzlabojumiem.
	4. Pašvaldība ir tiesīga nepieciešamības gadījumā pieprasīt, un Pilnvarotajai personai ir pienākums sniegt ziņojumu par atsevišķa Pārvaldes uzdevuma izpildi, tostarp Pašvaldībai ir tiesības pieprasīt visus mērnieka iesniegtos dokumentus, lai izvērtētu Pārvaldes uzdevuma izpildi. Šādā pieprasījumā Pašvaldībai ir pienākums norādīt tai nepieciešamo dokumentu un informācijas apjomu un informācijas iesniegšanas termiņu.
	5. Pārvaldes uzdevumu izpildei Pilnvarotā persona līdzekļus iegūst, saimnieciskās darbības veidā par samaksu (atlīdzību) sniedzot pakalpojumus, kas saistīti ar augstas detalizācijas topogrāfiskās informācijas pārbaudi, reģistrāciju ADTI datubāzē, sagatavošanu un izsniegšanu no ADTI datubāzes.
5. **Kontroles veikšanas kārtība**
	1. Pilnvarotā persona Līgumā minēto Pārvaldes uzdevumu izpildē atrodas Pašvaldības pārraudzībā.
	2. Pašvaldībai ir tiesības pārliecināties, ka Pārvaldes uzdevumu izpilde atbilst Līguma noteikumiem un tiek veikta atbilstošā kvalitātē.
	3. Pilnvarotās personas darbību saistībā ar Pārvaldes uzdevumu izpildi uzrauga Ogres novada pašvaldības izpilddirektors.
	4. Kontaktpersona Līguma izpildes jautājumos ir Pašvaldības Centrālās administrācijas Nekustamo īpašumu pārvaldes nodaļas vadītāja **Antra Lastiņa**, tālrunis 65022168, e-pasts antra.lastina@ogresnovads.lv.
	5. Pilnvarotās personas pārstāvis saistībā ar Līguma izpildi ir \_\_\_\_\_\_\_\_ pārstāvis **\_\_\_\_\_\_\_\_\_\_\_\_\_** tālrunis \_\_\_\_\_\_\_\_, e-pasts: \_\_\_\_\_\_\_\_\_\_\_\_
6. **Līguma darbības termiņš, līguma grozīšana un izbeigšana**
	1. Līgums stājās spēkā ar tā parakstīšanas brīdi un ir noslēgts uz 5 (pieciem) gadiem.
	2. Līgums var tikt izbeigts pirms termiņa Līgumā un normatīvajos aktos noteiktajos gadījumos, kā arī Pusēm abpusēji rakstiski vienojoties.
	3. Līdzējiem ir tiesības vienpusēji izbeigt Līgumu, brīdinot par to rakstveidā otru līdzēju vismaz 6 (sešus) mēnešus iepriekš.
	4. Visi Līguma grozījumi vai papildinājumi tiek izdarīti rakstveidā, Pusēm tos parakstot. Līguma grozījumi ir spēkā no parakstīšanas dienas un ir Līguma neatņemamas sastāvdaļas.
	5. Izbeidzot Līguma darbību, Pilnvarotā persona bez maksas nodod Pašvaldībai uzkrāto augstas detalizācijas topogrāfisko informāciju.
7. Citi noteikumi
	1. Pilnvarotajai personai jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot deleģēto pārvaldes uzdevumu veikšanas un no tiem izrietošo pakalpojumu sniegšanas nepārtrauktību vai to atjaunošanu iespējami īsākā laikposmā.
	2. Visi strīdi un nesaskaņas, kas rodas starp Pusēm, tiek risināti sarunu veidā. Ja sarunu veidā vienošanās netiek panākta, visi strīdi tiek risināti tiesā saskaņā ar Latvijas Republikas normatīvajiem aktiem.
	3. Puse savlaicīgi, bet ne vēlāk kā 5 (piecu) darba dienu laikā, informē otru Pusi par rekvizītu maiņu.
	4. Ja Pašvaldība nespēj pildīt no Līguma izrietošās saistības, tā nekavējoties paziņo par to Pilnvarotajai personai, un Puses savstarpēji vienojas par turpmāko rīcību.
	5. Līgums sagatavots latviešu valodā uz 4 (četrām) lapām, parakstīts elektroniski ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
8. **Pušu rekvizīti un paraksti:**

|  |  |
| --- | --- |
| **Pašvaldība:**Ogres novada pašvaldībaReģ. Nr. 90000024455Adrese: Brīvības iela 33, OgreOgres novads, LV-5001Valsts kase, TRELLV22Konta Nr. LV25TREL980089740210 | **Pilnvarotā persona:**\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_Adrese:\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_ |

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Pašvaldības domes priekšsēdētājs

 E. Helmanis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU